176 PHENOMENA UN1VERSI. 



rerum accuratas subtilitati assueti, miris modis reli- 

 quas ad eas contorquent, et placita magis deformia 

 et monstrosa, quam rationales illi producunt. Illi 

 enim parum ex multis, hi rursus multum ex paucis, 

 in philosophic materiam sumunt ; utriusque autem 

 ratio, si verum dicendum sit, infirrna est et perdita. 

 Sed naturalis historia, qua3 hactenus congesta est, 

 primo intuitu copiosa videri possit, cum re vera sit 

 egena et inutilis, neque adeo ejus generis, quod 

 quaarimus. Neque enim a fabulis et deliriis purgata 

 est, etin antiquitatem, et philologiam, et narrationes 

 supervacuas excurrit, circa solida negligens et fas- 

 tidiosa, curiosa et nimia in inanibus. Pessimum au 

 tem est in hac copia, quod rerum naturalium inqui- 

 sitionem amplexa est, rerum autem mechanicarum 

 magna exparte aspernata. Atque hag ipsae ad natu 

 rae sinus excutiendos longe illis praestant ; natura 

 enim sponte sua fusa et vaga disgregat intellectum, 

 et varietate sua confundit ; verum in mechanicis ope- 

 rationibus contrahitur judicium, et naturae modi et 

 processus cernuntur, non tantum effecta. Atque 

 rursus universa mechanicorum subtilitas citra rem, 

 quam quaerimus, sistitur. Artifex enim operi et fini 

 auo intentus ad alia (quae forsan ad naturae inquisi- 

 tionem magis faciunt) nee animum erigit, nee ma- 

 num porrigit. Itaque magis exquisita cura opus 

 est, et probationibus electis, atque sumptu etiam, ac 

 summa insuper patientia. Illud enim in experimen- 

 talibus omnia perdidit, quod homines etiam a prin- 

 cipio fructifera experimenta, non lucifera, sectati 

 sunt, atque ad opus aliquod magnificum educendura 



